ai4bharat/Pralekha huggingface dataset:
எரிசக்தி அமைச்சகம்
அம்பன் புயலுக்குப் பிறகு மின்சார உள்கட்டமைப்பு வசதிகள் மறுசீரமைப்பு செய்யப்படுவதை மின்சக்தி அமைச்சர் காணொளிக் காட்சி மூலம் ஆய்வு செய்தார்.
மின்சக்திக்கான மத்திய அமைச்சர் திரு ஆர்.கே.சிங் இன்று காணொளிக் காட்சி மூலம் மேற்கு வங்கம் மற்றும் ஒடிசாவில் அம்பன் புயலுக்குப் பிறகு மின்சார அமைப்புகள் மறுசீரமைக்கப்படும் பணியின் முன்னேற்றம் குறித்து ஆய்வு செய்தார்.
ஆய்வின் போது தனது பேச்சில் திரு. சிங் மின்சார அமைப்புகளைப் பொறுத்தளவில் புயல் ஏற்படுத்திய சீரழிவு அதிக அளவாக உள்ளது, ஆனால் மறுசீரமைப்புப் பணிகள் துரிதமாக மேற்கொள்ளப்பட்டு வருகின்றன எனக் குறிப்பிட்டார். மாநிலங்களுக்கு இடையிலான மின் விநியோக அமைப்பு ஒரு சில மணி நேரங்களிலேயே மறுசீரமைக்கப்பட்டு விட்டது. புயலால் பாதிக்கப்பட்ட பகுதிகளில் உள்ளூர் மின்சார இணைப்பை சீரமைக்கும் பணிகளை மேற்கொள்ள மத்திய மின்சார பொதுத்துறை நிறுவனங்கள் தங்களது பணியாளர்களை அனுப்பி வைத்தன. இன்று மாலைக்குள் ஒடிசாவில் மறுசீரமைப்புப் பணிகள் நிறைவு பெறும் என்று தான் நம்புவதாக அமைச்சர் தெரிவித்தார். கொல்கத்தாவின் பல பகுதிகளிலும் மேற்கு வங்கத்தின் சில மாவட்டங்களிலும் வேலை இன்னும் நடைபெற்று வருவதாக அமைச்சர் குறிப்பிட்டார்.
ஏற்கனவே பணியாளர்களை அனுப்பி உதவிகள் செய்திருந்தாலும் கூட என்டிபிசி மற்றும் பவர்கிரிட் மூலம் மேலும் கூடுதலான பணியாளர்களை அனுப்பி அவர்கள் மேற்கு வங்க மின்சாரத் துறையுடன் சேர்ந்து மறுசீரமைப்பு பணிகளில் உதவ வேண்டும் என்று அமைச்சர் அமைச்சகத்துக்கு அறிவுறுத்தியுள்ளார். மேற்கு வங்க மாநில அரசு கேட்கும் உதவிகளைச் செய்யும் வகையில் அவர்கள் அரசோடு தொடர்ந்து தொடர்பில் இருப்பார்கள். சூப்பர் புயலான அம்பான் தாக்கி இருக்கும் சூழலில் மின்சார விநியோகத்தை எதிர்கொள்வதற்கான போதுமான முன்னேற்பாடுகள் / ஆயத்தப்பணிகளை மேற்கொள்ளும் போது கடந்த செவ்வாய்கிழமை மின்சார அமைச்சகம் வெளியிட்ட அறிக்கையின் பின்னணியில் இந்த ஆய்வுக்கூட்டத்தைப் பார்க்க வேண்டும்.
பி.ஜி.சி.ஐ.எல் மற்றும் என்.டி.பி.சி ஆகியன புவனேஸ்வரத்திலும் கொல்கத்தாவிலும் 24X7 கட்டுப்பாட்டு அறைகளை நிர்மாணித்து இருந்தன. சேதம் ஏற்பட்டால் மாநில மின்சாரத் துறைகளுக்குத் தேவையான அனைத்து உதவிகளையும் செய்வதாக அமைச்சகம் உறுதி அளித்து இருந்தது. புயலால் மாநில மின் விநியோகத் தடங்கள் மற்றும் இதர மின்சார உள்கட்டமைப்பு வசதிகள் பாதிக்கப்பட்டால் அமைச்சகம் உதவுவதாகக் கூறி இருந்தது. ஏற்கனவே முக்கியமான இடங்களில் அவசரகால மறுசீரமைப்பு அமைப்புகள்  நிறுவப்பட்டதுடன்  போதுமான பணியாளர்களும் தயார் நிலையில் இருந்தனர். மின் விநியோகக் கோபுரங்கள் இடிந்து விழுந்து விட்டால் மற்றும் விநியோகக் கம்பிகள் அறுந்து விட்டால் பயன்படுத்தும் வகையில் இவை நிர்மாணிக்கப்பட்டு இருந்தன.
ஜல்சக்தி அமைச்சகம்
மகாராஷ்டிராவில் 2020-2021 கால ஆண்டில் ஜல் ஜீவன் மிஷன் செயல்படுத்த இந்திய அரசு 1,829 கோடி ரூபாய் அனுமதித்தது
மகாராஷ்டிரா வருடாந்திர செயல் திட்டத்தை குடிநீர் மற்றும் சுகாதாரத் துறைக்கு வழங்க பரிசீலித்து ஒப்புதலையும் வழங்கியது. மகாராஷ்டிரா மாநிலம் 2023-2024க்குள் மாநிலத்தில் உள்ள அனைத்து வீடுகளுக்கும் 100 சதவீதம் குழாய் இணைப்புகளை வழங்க திட்டமிட்டுள்ளது. மகாராஷ்டிராவில் உள்ள 1.42 கோடி கிராமப்புற வீடுகளில், 53.11 லட்சம் குடும்பங்களுக்கு ஏற்கனவே குழாய் இணைப்பு கிடைத்துள்ளது. 2020-2021 ஆம் ஆண்டில் மேலும் 31.30 லட்சம் வீடுகளுக்கு குழாய் இணைப்புகளை வழங்க அரசு திட்டமிட்டுள்ளது.
2020-2021 ஆண்டில் மாநிலத்தில் ஜல் ஜீவன் மிஷன்  திட்டத்தை செயல்படுத்த இந்திய அரசு 1,828.92 கோடி ரூபாயை அனுமதித்துள்ளது. மாநிலத்தின் ரூ.285.35 கோடி செலவழிக்கப்படாத இருப்பு தொகை மற்றும் இந்த ஆண்டு மத்திய அரசின் ஒதுக்கீடு மற்றும் மாநில அரசின் 2020-2021 கால ஆண்டின் ஜல் ஜீவன் மிஷன் திட்டத்திற்காக ஒதுக்கீடு செய்த  3,908 கோடி ரூபாயும் இதற்காக செலவிடப்படும். மேலும்,  குடிநீர் வழங்கல், மழைநீர் சேகரிப்பு மற்றும் நீர் மறுசுழற்சி மற்றும்  துப்புரவு மற்றும் இலவச கழிப்பறை  பராமரித்தல் ஆகியவற்றுக்காக 15 வது நிதி ஆணையம் மாநிலத்திற்கு, 5,827 கோடியை மானியமாக ஒதுக்கியுள்ளது.
ரெயில்வே அமைச்சகம்
நடப்பு நிதியாண்டில், அக்டோபர் 2022 வரையிலான காலகட்டத்தில் சரக்கு ரயில் வருவாய் ரூ.92,345 கோடியாக அதிகரித்துள்ளது
இந்திய ரயில்வேயின் சரக்கு வருவாய் கடந்த ஆண்டோடு ஒப்பிடும்போது, நடப்பு நிதியாண்டின் முதல் 7 மாதங்களில் 17% அதிகரித்துள்ளது.
நடப்பாண்டு ஏப்ரல் 22 முதல், அக்டோபர் மாதம் வரையிலான 7 மாதக் காலகட்டத்தில், சரக்கு ரயில் மூலம் 855.63 மெட்ரிக் டன் சரக்குகள் கையாளப்பட்டுள்ளன. இது கடந்த ஆண்டு 786.2 மெட்ரிக் டன்னாக இருந்தது. இதனால், சரக்குகள் கையாளுதல் கடந்த ஆண்டுடன் ஒப்பிடும்போது, 9% அதிகரித்துள்ளது.
இதேபோல் கடந்த அக்டோபர் மாத சரக்குரயில் வருவாய் ரூ.78,921 கோடியாக இருந்த நிலையில், இந்த ஆண்டு வருவாய் ரூ.92,345 கோடியாக அதிகரித்துள்ளது. இதன்மூலம், சரக்குரயில் வருவாய் 17% அதிகரித்துள்ளது.
அதேநேரத்தில் கடந்த ஆண்டு அக்டோபர் மாதம் 117,34 மெட்ரிக் டன்னாக இருந்த சரக்குகள் கையாளுதல் இந்த அக்டோபர் மாதம் 118,94 மெட்ரிக் டன்னாக அதிகரித்துள்ளது.
இதன் மூலம் அக்டோபர் மாதத்தில் மட்டும் சரக்கு ரயில் வருவாய் 8% அதிகரித்துள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 173.42 கோடியைக் கடந்தது
நாட்டில் கடந்த 24 மணி நேரத்தில் 44.68 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 173.42 கோடியைக்  கடந்தது. 1,95,26,899 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 82,817 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,17,60,458 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 97.82 சதவீதமாக உள்ளது. கடந்த 24 மணி நேரத்தில் 27,409 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 4,23,127 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.99 சதவீதமாக உள்ளது.
கடந்த 24 மணி நேரத்தில் 12,29,536 கொவிட் பரிசோதனைகள் செய்யப்பட்டன. இதுவரை சுமார் 75.30 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 3.63 சதவீதமாக உள்ளது. தினசரித் தொற்று விகிதம் 2.23 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1798404
சுகாதாரம் மற்றும் குடும்ப நலத்துறை அமைச்சகம்
கொரோனா சவாலை எதிர்கொள்ளும் வகையில் 2020-இல் உள்நாட்டு மருத்துவ உபகரணங்கள் தொழில் வலுப்பெற்ற விதம்
2020-ஆம் ஆண்டு நாட்டின் மருத்துவ உபகரணங்கள் தொழில் மாபெரும் சாதனைகளைச் செய்தது. இறக்குமதி செய்யப்பட்ட சுவாசக்கருவிகள், தனிநபர் பாதுகாப்பு உபகரணங்கள் மற்றும் என்-95 முகக்கவசங்களை பெருந்தொற்றின் தொடக்க காலத்தில் இந்தியா கிட்டத்தட்ட முழுவதுமாக நம்பி இருந்தது.
கொரோனாவின் சவால்களை ஆரம்பக் கட்டத்திலேயே புரிந்து கொண்ட மத்திய அரசு, தேவையை விட அதிகமான மருத்துவ உபகரணங்கள் நாட்டிலேயே உற்பத்தி செய்யப்படுவதை வெற்றிகரமாக உறுதி செய்தது.
2020 பிப்ரவரி - மார்ச் மாதங்களின் போது வெண்டிலேட்டர் எனப்படும் சுவாசக் கருவியின் தோராய விலை ரூ.15 இலட்சம் ஆகும். கிட்டத்தட்ட அனைத்துக் கருவிகளும் இறக்குமதி தான் செய்யப்பட்டன.
இந்திய நிறுவனங்கள் சுவாசக்கருவிகளை உற்பத்தி செய்யத் தொடங்கிய பின்னர் அவற்றின் தற்போதைய விலை ரூ.2 முதல் 10 இலட்சம் வரையில் மட்டுமே உள்ளது. கடந்த 9 மாதங்களில் பல்வேறு மாநிலங்கள், யூனியன் பிரதேசங்களில் உள்ள அரசு மருத்துவமனைகளுக்கு 36,433 சுவாசக் கருவிகளை மத்திய சுகாதாரம் மற்றும் குடும்ப நல அமைச்சகம் உறுதி செய்தது.
கோவிட்டுக்கு முந்தைய காலம் வரை நாட்டில் உள்ள அனைத்து பொது சுகாதார மையங்களும் சுமார் 16,000 சுவாசக்கருவிகள் மட்டுமே கொண்டிருந்தன. ஆனால் கடந்த 12 மாதங்களில் இந்தியாவில் உற்பத்தி செய்யப்பட்ட 36,433 சுவாசக்கருவிகள் அனைத்து பொது சுகாதார நிலையங்களுக்கும் விநியோகிக்கப்பட்டுள்ளன.
சுவாசக்கருவிகளுக்கான ஏற்றுமதிக் கட்டுப்பாடுகள் அனைத்தும் நீக்கப்பட்டு இந்தியாவில் உற்பத்தி செய்யப்படும் சுவாசக்கருவிகள் தற்போது ஏற்றுமதி செய்யப்படுகின்றன.
தனிநபர் பாதுகாப்புக் கவசத்தைப் பொருத்தவரை, உலகத்திலேயே இரண்டாவது பெரிய உற்பத்தியாளராக இந்தியா தற்போது உருவெடுத்துள்ளது. ஒரு நாளைக்கு பத்து இலட்சத்துக்கும் அதிகமான தனிநபர் பாதுகாப்புக் கவசங்கள் நமது நாட்டில் உற்பத்தி செய்யப்பட்டு அவை பல்வேறு நாடுகளுக்கும் ஏற்றுமதி செய்யப்படுகின்றன.
முகக்கவசங்களைப் பொறுத்தவரை மார்ச் 2020 வரை நமது நாட்டில் என்-95 முகக்கவசங்களை மூன்று நிறுவனங்கள் மட்டுமே விநியோகித்தன. ஆனால் தற்போது 3 ஆயிரத்துக்கும் அதிகமான உற்பத்தியாளர்கள் அரசின் மின் வணிக தளத்தில் தங்களை பதிவு செய்து கொண்டுள்ளனர்.
இவ்வாறாக, மத்திய குடும்ப நல மற்றும் சுகாதார அமைச்சகம் எடுத்த நடவடிக்கைகளின் காரணமாக பல்வேறு மருத்துவ உபகரணங்களின் உற்பத்தியில் 2020-ஆம் ஆண்டு நாடு சிறந்து விளங்கியது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685028
பிரதமர் அலுவலகம்
கொரிய குடியரசுக்குப் பயணம் மேற்கொள்வதற்கு முன்பு பிரதமர் வெளியிட்டுள்ள அறிக்கை
“அதிபர் திரு. மூன் ஜே இன்னின் அழைப்புக்கு இணங்க கொரிய குடியரசுக்கு நான் பயணம் மேற்கொண்டுள்ளேன். இது கொரிய குடியரசுக்கு நான் மேற்கொள்ளும் இரண்டாவது பயணம் என்பதோடு அதிபர் மூனுடனான இரண்டாவது உச்சி மாநாடாகும்.
சென்ற வருடம் ஜூலை மாதம் அதிபர் திரு. மூன் ஜே இன் மற்றும் முதல் பெண்மணி திருமதி கிம் ஜுங்க் சூக் ஆகியோரை வரவேற்கும் மகிழ்ச்சியை நாம் பெற்றிருந்தோம். கொரிய குடியரசுக்கு நான் மேற்கொண்டுள்ள பயணம் நாங்கள் இருவரும் நமது உறவுகளுக்கு கொடுக்கும் முக்கியத்துவத்தைப் பிரதிபலிக்கிறது.
கொரிய குடியரசை மதிக்கத்தக்க நட்பு நாடாக நாம் கருதுவதோடு அந்நாட்டோடு நமக்கு சிறப்பான உத்தி சார்ந்த பங்களிப்பும் உள்ளது. நட்பு சார்ந்த ஜனநாயகங்கள் என்பதால் இந்தியாவும், கொரிய குடியரசும் மண்டல மற்றும் உலகளாவிய அமைதிக்கான பங்களிப்போடு கூடிய மதிப்பும், தொலைநோக்குப் பார்வையும் கொண்டுள்ளோம். சக சந்தைப் பொருளாதாரங்கள் என்பதால் நமது தேவைகளும், வலிமையும் ஒன்றுக்கொன்று சார்புடையதாகவே இருக்கின்றன. “இந்தியாவில் தயாரிப்போம்” “தொடங்குக இந்தியா” “தூய்மை இந்தியா” போன்ற நமது முன்முயற்சிகளில் கொரியா முக்கிய பங்களிப்பை வழங்குகிறது. அறிவியல் மற்றும் தொழில்நுட்பத்துறையில் நமது கூட்டுறவு ஊக்கம் தருவதாக உள்ளது என்பதோடு அடிப்படை முதல் வளர்ச்சி பெற்ற அறிவியல் வரை நமது கூட்டு ஆராய்ச்சி விரிந்துள்ளது.
நமது மக்களுக்கு இடையேயான உறவுகளும் பரிமாற்றங்களும் எப்போதும் போல் நமது நட்புறவுக்கு அடிப்படையாக உள்ளன. சென்ற நவம்பர் மாதம் அயோத்தியாவில் நடைபெற்ற “தீபோட்சவ்” திருவிழாவுக்கு முதல் பெண்மணியை தனது சிறப்பு பிரதிநிதியாக அனுப்பிய அதிபர் திரு. மூனின் முடிவு நம்மை நெகிழ வைத்தது.
நமது கிழக்கு நோக்கிய கொள்கை மற்றும் கொரிய குடியரசின் புதிய தெற்குக் கொள்கை ஆகியவற்றுக்கு இடையேயான இணக்கம் நமது உறவின் ஆழத்திற்கும், வேறுபட்ட தன்மைக்கும் புத்துயிர் அளிக்கிறது. இணைந்து செயல்படுவதன் மூலமாக “நமது மக்கள், வளம் மற்றும் அமைதி” ஆகியவற்றில் எதிர்காலத்திற்கான பங்களிப்பில் நமது உறவை முன்னெடுத்துச் செல்வதில் நாம் உறுதியாக இருக்கிறோம்.
கொரிய பயணத்தின் போது அதிபர் திரு. மூனோடு நடத்தவிருக்கும் பேச்சுவார்த்தைகள் தவிர, வர்த்தகத் தலைவர்கள், இந்திய சமுதாய உறுப்பினர்கள், அனைத்துத் துறைகளை சேர்ந்த முக்கிய பிரமுகர்களையும் நான் சந்திக்கவிருக்கிறேன்.
இந்த முக்கியமான பங்களிப்பை மேலும் வலுப்படுத்துவதற்கு எனது கொரியப் பயணம் உதவும் என்று நம்புகிறேன்.”
-----
(Visitor Counter : 101
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளி கலைஞர்களின் தயாரிப்புகளைக் காட்சிப்படுத்தும் பிரத்தியேக 10 நாள் கண்காட்சி போபாலில் வரும் 12-ஆம் தேதி துவக்கம்
நாடு முழுவதும் உள்ள மாற்றுத்திறனாளி தொழில்முனைவோர்/ கைவினைக் கலைஞர்களின் தயாரிப்பில் உருவான பொருட்களைக் காட்சிப்படுத்தும் பிரத்தியேக நிகழ்ச்சியான ‘திவ்ய கலா மேளா’வை மத்திய பிரதேச மாநிலம் போபாலில் மார்ச் 12 முதல் 21 வரை நடத்த மத்திய சமூக நீதி மற்றும் அதிகாரமளித்தல் அமைச்சகத்தின் கீழ் இயங்கும் மாற்றுத்திறனாளிகளுக்கு அதிகாரமளித்தல் துறை நடத்தவிருக்கிறது. ஜம்மு காஷ்மீர், வடகிழக்கு மாநிலங்கள் உட்பட நாட்டின் பல்வேறு பகுதிகளின் கைவினை, கலைப் பொருட்கள், உணவு உள்ளிட்டவை இதில் காட்சிப்படுத்தப்படும்.
21 மாநிலங்கள்/ யூனியன் பிரதேசங்களைச் சேர்ந்த ஏறத்தாழ 150 மாற்றுத்திறனாளி கலைஞர்களும், கைவினைக் கலைஞர்களும், தொழில்முனைவோரும் தங்களது திறன்களையும், பொருட்களையும் இந்த நிகழ்ச்சியில் காட்சிப்படுத்துவார்கள். வீட்டு அலங்காரப் பொருட்கள், ஆடைகள், எழுது பொருட்கள், சுற்றுச்சூழலுக்கு உகந்த தயாரிப்புகள், உணவு மற்றும் இயற்கை சார்ந்த தயாரிப்புகள் விளையாட்டு சாதனங்கள் மற்றும் அன்பளிப்புகள், அணிகலன்கள், கைப்பைகள் உள்ளிட்ட ஏராளமான பொருட்கள் இக்கண்காட்சியில் இடம்பெறும். உள்ளூர் பொருட்களை வாங்குவதற்கும், மாற்றுத்திறனாளி கலைஞர்களின் தயாரிப்புகளைப் பெற்று, அவர்களை ஊக்கப்படுத்துவதற்கும் இது ஒரு சிறந்த வாய்ப்பு.
மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்திர குமார் மற்றும் இணையமைச்சர் குமாரி பிரதிமா பௌமிக் ஆகியோர் முன்னிலையில் மத்திய பிரதேச ஆளுநர் திரு மங்கு பாய் பட்டேல் மார்ச் 12 அன்று மாலை 5 மணிக்கு இந்த கண்காட்சியைத் தொடங்கி வைப்பார்.
பிரதமர் அலுவலகம்
மணிப்பூர் சங்கை திருவிழாவையொட்டி பிரதமர் வெளியிட்டுள்ள காணொலி காட்சி செய்தியின் தமிழாக்கம்
வாழ்த்துக்கள்! சங்கை திருவிழாவைக் கொண்டாடுவதற்கு வெற்றிகரமான ஏற்பாட்டை செய்துள்ள மணிப்பூர் மக்கள் அனைவருக்கும் என் இதயபூர்வ வாழ்த்துக்களைத் தெரிவித்துக் கொள்கிறேன்!
கொரோனா பெருந்தொற்றுக் காரணமாக 2 ஆண்டுகளுக்கு பிறகு சங்கைத் திருவிழாவிற்கு ஏற்பாடு செய்யப்பட்டுள்ளது. இதுவரை இல்லாத அளவாக மேற்கொள்ளப்பட்டுள்ள இந்த நிகழ்வுக்காக நான் மகிழ்ச்சி அடைகிறேன். இதற்காக முதலமைச்சர் என். பைரேன் சிங் அவர்களுக்கும் அவருடைய அரசுக்கும் எனது பாராட்டைத் தெரிவித்துக் கொள்கிறேன்.
நண்பர்களே!
மணிப்பூர் மாநிலம் இயற்கை அழகுடன் கூடியதாகவும், சிறந்த கலாச்சாரம் மற்றும் பாரம்பரியத்தைக் கொண்டதாகவும் திகழ்கிறது. எனவே, ஒவ்வொருவரும் ஒருமுறையாவது இங்கு வருகை தர விரும்புகிறார்கள். ஒரே நூலில் கோர்க்கப்பட்ட பல்வேறு வகையிலான அணிகலன்களைக் கொண்ட அழகான மாலையாக மணிப்பூர் உள்ளது. இந்த அமிர்த காலத்தில், ‘ஒரே பாரதம் உன்னத பாரதம்’ என்ற உத்வேகத்தோடு நாடு முன்னேறி வருகிறது. அதையொட்டி, ஒற்றுமைத் திருவிழா என்ற தலைப்பில் சங்கைத் திருவிழா வெற்றிகரமாக ஏற்பாடு செய்யப்பட்டுள்ளது. இது நமக்கும் வருங்கால தலைமுறையினருக்கும் அதிக சக்தியை அளிக்கக் கூடும். சங்கை, மணிப்பூர் மாநில விலங்காக மட்டுமல்லாமல் இந்தியாவின் சமூக பாரம்பரியத்தில் சிறப்பிடம் பெற்றுள்ளது. அதனால்தான், இந்தியாவின் உயிரியல் பன்முகத்தன்மையைக் கொண்டாடும் வகையில், சிறந்த திருவிழாவாக சங்கைத் திருவிழா கொண்டாடப்படுகிறது. இது இயற்கையுடன் இணைந்த இந்தியாவின் கலாச்சாரம் மற்றும் ஆன்மீக ஒருங்கிணைப்பையும் கொண்டாடுகிறது.
சகோதர சகோதரிகளே,
தலைநகரத்தில் மட்டும் சங்கைத் திருவிழா கொண்டாட்டம் என்பது அல்லாமல் மாநிலம் முழுவதும் இது கொண்டாடப்பட்டு ஒற்றுமைத் திருவிழாவாக விளங்குகிறது. நாகாலாந்து எல்லை முதல் மியான்மர் எல்லை வரை 14 இடங்களில் இத்திருவிழாவின் கொண்டாட்டத்தைக் காணமுடிகிறது.
நண்பர்களே!
நூற்றாண்டுகால பாரம்பரிய திருவிழாக்கள் நம் நாட்டில் உள்ளன. இந்தத் திருவிழாக்கள் மூலம் நமது கலாச்சாரத்தை மேம்படுத்துவதோடு உள்ளூர் பொருளாதாரமும், சிறந்த வளர்ச்சியைப் பெறுகிறது. சங்கைத் திருவிழா போன்ற நிகழ்வுகள் முதலீ்ட்டாளர்களை வர்த்தகர்களையும் ஈர்க்கிறது. இந்த திருவிழா மூலம் எதிர்காலத்தில் மாநிலம் வளர்ச்சி அடையும் என்று நாம் நம்புகிறேன்..
இந்த உத்வேகத்தோடு அனைவருக்கும் மிக்க நன்றி!
சிறப்பு சேவைகள் மற்றும் கட்டுரைகள்
மீராபாய் சானுவை கவுரவிக்க, வேலூர் தலைமை தபால் அலுவலகத்தில் பிரத்தியேக மின்னணு-தபால் கவுன்டர் திறப்பு
டோக்கியோ ஒலிம்பிக் போட்டியில் வெள்ளி பதக்கம் வென்ற இந்தியாவின் மீராபாய் சானுவுக்கு ரூ.10 செலவில் மின்னணு-தபால் மூலம் வாழ்த்துகள் அனுப்பி கவுரவிக்க, ஒரு பிரத்தியேக மின்னணு-தபால் கவுன்டர் வேலூர் தலைமை தபால் அலுவலகத்தில் 29.07.2021ம் தேதி அன்று காலை 10 மணிக்கு திறக்கப்பட்டது.
நடக்கவிருக்கும் போட்டிகளுக்கு, இந்திய ஒலிம்பிக் குழுவினருக்கு, நாம் மின்னணு-தபால் மூலம் வாழ்த்துகள் தெரிவிக்க முடியும் எனவும் தெரிவிக்கப்பட்டுள்ளது.
இந்த நிகழ்ச்சியை கடந்த 2011ம் ஆண்டு ஜார்கண்ட்டில் நடந்த தேசிய விளையாட்டு போட்டியில் பளுதூக்கும் பிரிவில் வெண்கலப் பதக்கம் வென்ற மற்றும் 2010ம் ஆண்டு உதய்பூரில் நடந்த சீனியர் தேசிய சாம்பியன்ஷிப் போட்டியில் வெள்ளி பதக்கம் வென்ற திரு எம். தமிழ் செல்வன் தொடங்கி வைத்தார். இவர் தற்போது, தபால் துறையில் தபால்காரராக பணியாற்றுகிறார்.
இந்நிகழ்ச்சிக்கு வேலூர் பிரிவு தபால் அலுவலகங்களின் கண்காணிப்பாளர் திரு பி.கோமல் குமார் தலைமை தாங்கினார். மின்னணு-தபால் வசதியை பயன்படுத்தி, இந்தியர்களை பெருமைபட வைத்த இந்தியாவின் மீராபாய் சானுவுக்கு வாழ்த்துகள் அனுப்பும்படி அவர் வேண்டுகோள் விடுத்தார்.
இந்நிகழ்ச்சியின் முக்கிய நோக்கம், வெற்றியாளர்களை ஊக்குவிப்பது மற்றும் திறமையாளர்களை அங்கீகரிப்பது ஆகும்.
இவ்வாறு வேலூர் பிரிவு தபால் அலுவலகங்களின் கண்காணிப்பாளர் வெளியிட்டுள்ள செய்தி குறிப்பில் தெரிவிக்கப்பட்டுள்ளது.
பாதுகாப்பு அமைச்சகம்
ஆஸ்திரேலியாவின் சிட்னியில் மலபார்-2023
இந்திய கடற்படையின் உள்நாட்டு முன்னணி போர்க்கப்பல்களான ஐ.என்.எஸ் சஹ்யாத்ரி மற்றும் ஐ.என்.எஸ் கொல்கத்தா ஆகியவை ஆகஸ்ட் 11 முதல் 21 வரை சிட்னியில் திட்டமிடப்பட்டுள்ள மலபார் 2023 கடற்பயிற்சியில் அமெரிக்க கடற்படை, ஜப்பான் கடல்சார் தற்காப்பு படை மற்றும் ராயல் ஆஸ்திரேலிய கடற்படை ஆகியவற்றின் கப்பல்கள் மற்றும் விமானங்களுடன் பங்கேற்கின்றன.
மலபார் தொடர் கடல்சார் பயிற்சி 1992 ஆம் ஆண்டில் இந்திய கடற்படை மற்றும் அமெரிக்க கடற்படைக்கு இடையிலான இருதரப்பு பயிற்சியாகத் தொடங்கியது மற்றும் இந்தோ-பசிபிக் பிராந்தியத்தில் நான்கு முக்கிய கடற்படைகளை உள்ளடக்கியதாக பல ஆண்டுகளாக இருக்கிறது. 2020-ஆம் ஆண்டு பயிற்சியில் ராயல் ஆஸ்திரேலிய கடற்படை முதன் முறையாக பங்கேற்றது.
மலபார் 2023 கடற்பயிற்சி இரண்டு கட்டங்களாக நடத்த திட்டமிடப்பட்டுள்ளது.
ரெயில்வே அமைச்சகம்
உலகின் மிகப் பெரிய பணிச் சேர்க்கைகளில் ஒன்று எனக் கருதப்படும் உதவி எஞ்சின் ஓட்டுநர் மற்றும் தொழில்நுட்பாளர் பதவி இடங்களுக்கான பணியாளர் சேர்க்கையை இந்திய ரயில்வே வெற்றிகரமாக நிறைவு செய்துள்ளது
உலகின் மிகப் பெரிய பணிச் சேர்க்கைகளில் ஒன்று எனக் கருதப்படும் பாதுகாப்பு மற்றும் இயக்கப் பணியிடங்களுக்கான ஊழியர்கள் சேர்க்கை செயல்முறைகளை நிறைவு செய்து ரயில்வே அமைச்சகம் வெற்றிகரமாக இப்பணியை முடித்துள்ளது. உதவி எஞ்சின் ஓட்டுநர் மற்றும் தொழில்நுட்பாளர் பதவி இடங்களுகு 03.02.2018 முதல் 31.03.2018 வரையிலான காலத்தில் எழுந்த ஒருங்கிணைந்த காலியிடங்கள் 64,371க்கு மத்திய வேலைவாய்ப்பு அறிவிக்கை எண் 01/2018 மூலம் ரயில்வே வாரியம் ஆன்லைன் மூலம் விண்ணப்பங்களை வரவேற்றது. மொத்தம் 47,45,176 ஆன்லைன் விண்ணப்பங்கள் கிடைக்கப்பெற்றன.
பணியாளர் தேர்வு முறை 3 கட்டங்களைக் கொண்டது. கணிணி அடிப்படையிலான தேர்வு, மருத்துவப் பரிசோதனை  மற்றும் ஆவணங்கள் சரிபார்ப்பு ஆகியவை இவை. சுமார் 47.45 லட்சம் பேர் இந்தப் பணியிடங்களுக்குப் பதிவு செய்திருந்தனர்.
64,371 பணியிடங்களில் 56,378-க்கு தெரிவு செய்யப்பட்ட விண்ணப்பதாரர்கள்  பட்டியலுக்கு ஒப்புதல் அளிக்கப்பட்டது. 40,420 விண்ணப்பதாரர்களுக்கு  பணி நியமன ஆணைகள் வழங்கப்பட்டுள்ளன. புதிதாகத் தேர்வு செய்யப்பட்டுள்ள 19,120 உதவி எஞ்சின் ஓட்டுனர்கள், 8,997 தொழில்நுட்பாளர்கள் ஆகியோருக்கு, கோவிட் 19 கட்டுப்பாட்டு நடவடிக்கைகள் தளர்வு செய்யப்பட்டவுடன், பயிற்சி நடவடிக்கைகள் மீண்டும் தொடங்கும். உதவி எஞ்சின் ஓட்டுனர்களுக்கு 17 வார காலமும் தொழில்நுட்பாளர்களுக்கு 6 மாத காலமும் பயிற்சி வழங்கப்படும்.
முழு அடைப்புக்கு முன்னரே பணியில் சேருவதற்கான உத்தரவுகள் வழங்கப் பட்டுவிட்டன. எனினும் இந்த ஆணை பெற்ற சிலர் கொரோனா தொற்று காரணமாகவும் அதனைத் தொடர்ந்த முழு அடைப்பு காரணமாகவும் பணியில் சேரவில்லை.
புதிதாகத் தெரிவு செய்யப்பட்ட பணியாளர்கள் அனைவரும் உரிய நடைமுறையின்படி கட்டம் கட்டமாக பணி நியமனம் செய்யப்படுவார்கள். புதிய பணியாளர்களுக்கு பயிற்சி மிகவும் அவசியம். ஏனெனில் ரயில்வேத்துறை செயல்பாட்டு அடிப்படை அமைப்பாகும். ரயில் இயக்கத்தில் பாதுகாப்பு அம்சம் மிகுந்த முக்கியத்துவம் வாய்ந்தது. பயிற்சியில், வகுப்பறைப்பாடம், களப்பயிற்சி, மற்றும் திறன் சோதனை ஆகியவற்றுக்குப் பின்னரே நியமன ஆணைகள் வழங்கப்படுகின்றன. பயிற்சிக்கான வகுப்பறை வசதிகள், தங்குமிட வசதி, நூலக வசதி, பயிற்சியளிக்கும் ஆசிரியர்கள் எண்ணிக்கை ஆகியவற்றின் அடிப்படையில் தேர்வு செய்யப்பட்ட
பணியாளர்களுக்கு பல்வேறு குழுக்களாக பயிற்சி வழங்கப்படுகிறது. பயிற்சி ஆதாரங்கள் அதிக அளவில் பயன்படுத்தப்படும் வகையில், பயிற்சி குழுக்கள் பகுக்கப்படுகின்றன.
கொரோனா தொற்று காரணமாக சமூக இடைவெளியைக் கடைப்பிடிக்க வேண்டிய காரணத்தாலும், தொற்றைத் தடுப்பதற்காகவும் அனைத்து பயிற்சிகளும் தற்காலிகமாக நிறுத்தி வைக்கப்பட்டுள்ளன. நிலைமையில் முன்னேற்றம் ஏற்பட்டவுடன் பயிற்சிகள் மீண்டும் தொடங்கும்.
மத்திய அமைச்சரவை
இந்திய தேசிய பேரிடர் மேலாண்மை ஆணையம் – மாலத்தீவு தேசிய பேரிடர் மேலாண்மை ஆணையம் இடையே பேரிடர் மேலாண்மை துறையில் ஒத்துழைப்பு தொடர்பாக மேற்கொள்ளப்பட்ட புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்திய தேசிய பேரிடர் மேலாண்மை ஆணையம் – மாலத்தீவு தேசிய பேரிடர் மேலாண்மை ஆணையம் இடையே பேரிடர் மேலாண்மை துறையில் ஒத்துழைப்பு தொடர்பாக ஆகஸ்ட் 2, 2022 அன்று மேற்கொள்ளப்பட்ட புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த ஒப்பந்தம் இருநாடுகளுக்கு இடையே பேரிடர் மேலாண்மைத் துறையில் தயார் நிலை, நடவடிக்கை, திறன் மேம்பாடு. ஆகியவற்றை வலுப்படுத்துவதற்கு உதவும்.
ஒப்பந்தம் அம்சங்கள்:
இதன் மூலம் ஒரு நாட்டின் பேரிடரின் போது அந்நாட்டின் வேண்டுகோளுக்கு இணங்க அவசரகால மீட்பு , நடவடிக்கை, மனித நேய உதவி ஆகியவற்றுக்கு மற்ற நாடு உதவும்.
பேரிடர் நடவடிக்கை, திட்டமிடல், தயார் நிலை ஆகியவற்றில் தங்களது அனுபவங்களை இரு நாடுகளும் பகிர்ந்து கொள்ளும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857419
பிரதமர் அலுவலகம்
தேசிய சரக்கு போக்குவரத்து கொள்கையை செப்டம்பர் 17 அன்று பிரதமர் வெளியிடுவார்
பலதுறைகளை மற்றும் பல எல்லை வரம்புகளை இணைக்கும் கட்டமைப்புடன் இருப்பதால் இந்த கொள்கை சரக்கு போக்குவரத்துக்கான செலவைக் குறைக்கும்
இது முழுமையான திட்டமிடல் மற்றும் அமலாக்கத்திற்கு சம்பந்தப்பட்ட அனைவரையும் ஒருங்கிணைப்பதன் மூலம் திறனையும் ஒத்திசைவையும் ஏற்படுத்துதல் என்ற பிரதமரின் கண்ணோட்ட அடிப்படையிலானது
இந்தக் கொள்கை வணிகம் செய்வதை எளிதாக்குதல், வாழ்க்கையை எளிதாக்குதல் என்ற இரண்டையும் ஊக்கப்படுத்தும் பிரதமரின் விரைவுசக்திக்கு உதவுவதற்கான கொள்கை
புதுதில்லியில் உள்ள விஞ்ஞான் பவனில் 2022 செப்டம்பர் 17 அன்று பிற்பகல் 5.30 மணிக்கு தேசிய சரக்கு போக்குவரத்து கொள்கையை பிரதமர் திரு நரேந்திர மோடி வெளியிடுவார்.
வளர்ச்சியடைந்த மற்ற நாடுகளுடன் ஒப்பிடுகையில், இந்தியாவில் சரக்கு போக்குவரத்துக்கான செலவு அதிகமாக இருப்பதை உணர்ந்ததால் தேசிய சரக்கு போக்குவரத்துக் கொள்கை தேவைப்பட்டது. இந்திய சரக்குகள் உள்ளூர் நிலையிலும், ஏற்றுமதி சந்தைகளிலும், போட்டியிடுவதில் முன்னேற்றத்தை ஏற்படுத்த சரக்கு போக்குவரத்துக்கான செலவை இந்தியாவில் குறைப்பது அவசியமாக உள்ளது. இந்த செலவுக் குறைப்பு நாட்டின் பல்வேறு துறைகளில் திறனை மேம்படுத்தும். மேலும், மதிப்புகூடுதலை ஊக்குவிக்கும்.
வணிகம் செய்வதை எளிதாக்குதல், வாழ்க்கையை எளிதாக்குதல் என்ற இரண்டுக்கும் 2014 முதல் அரசு குறிப்பிடத்தக்க முக்கியத்துவத்தை அளித்து வருகிறது.
பலதுறைகளை மற்றும் பல எல்லை வரம்புகளை இணைக்கும் கட்டமைப்புடன் இருப்பதால், தேசிய சரக்கு போக்குவரத்துக் கொள்கை அதிகப்பட்ச செலவு மற்றும் திறன் இன்மை பிரச்சனைக்கு தீர்வாக இருக்கும். ஒட்டுமொத்த சரக்கு போக்குவரத்தின் வளர்ச்சிக்கு இது மேலும் ஒரு நடவடிக்கையாக உள்ளது. இந்திய சரக்குகளின் போட்டித் தன்மையை மேம்படுத்துவதற்கான முயற்சி என்பதோடு பொருளாதார வளர்ச்சியை விரிவுப்படுத்துவதற்கும் வேலைவாய்ப்புகளை அதிகரிப்பதற்குமான முயற்சியாக இந்தக் கொள்கை உள்ளது.
முழுமையான திட்டமிடல் மற்றும் அமலாக்கத்திற்கு சம்பந்தப்பட்ட அனைவரையும் ஒருங்கிணைப்பதன் மூலம், உலகத்தரம் வாய்ந்த நவீன அடிப்படைக் கட்டமைப்பை உருவாக்குதல் என்பது பிரதமரின் கண்ணோட்டமாகும். இந்தத் திட்டம் செயல்படுத்தப்படும் போது திறனையும் ஒத்திசைவையும் ஏற்படுத்த முடியும். பலவகையான போக்குவரத்து தொடர்புக்கு சென்ற ஆண்டு பிரதமரால் தொடங்கப்பட்ட பிரதமரின் விரைவுசக்தி இந்த திசையில் ஒரு முன்னோட்டமாக இருந்தது. தேசிய சரக்கு போக்குவரத்துக் கொள்கை, பிரதமரின் விரைவுசக்திக்கு உதவுவதாகவும் மேலும் ஊக்கம் அளிப்பதாகவும் இருக்கும்.
தகவல் மற்றும் ஒலிபரப்பு அமைச்சகம்
கொரோனா தொற்று காரணமாக மூத்த இந்திய தகவல் தொடர்பு அதிகாரி திரு மாணிகாந்த் தாகூர் மறைவு
மூத்த இந்திய தகவல் தொடர்பு அதிகாரியான திரு மாணிகாந்த் தாகூர், கொவிட்-19 தொற்று காரணமாக இன்று காலை உயிரிழந்தார். அவர் தில்லியில் உள்ள சப்தர்ஜங் மருத்துவமனையில் அனுமதிக்கப்பட்டிருந்தார்.
மத்திய சுகாதாரம் மற்றும் குடும்ப நல அமைச்சகத்தின் ஊடகத் தலைவராக அவர் பொறுப்பு வகித்து வந்தார். தமது 30 ஆண்டுகால பணியில், மத்திய தகவல் மற்றும் ஒலிபரப்பு அமைச்சகத்தின் மக்கள் தொடர்பு அலுவலகம், அகில இந்திய வானொலி மற்றும் தூர்தர்ஷனின் செய்திப் பிரிவுகள் உள்ளிட்ட பல்வேறு துறைகளில் அவர் சேவையாற்றினார்.
அகில இந்திய வானொலி மற்றும் தூர்தர்ஷன் செய்திப்பிரிவில் தலைமைச் செய்தியாளர் போன்ற முக்கிய பொறுப்பையும் அவர் வகித்துள்ளார்.
மத்திய தகவல் மற்றும் ஒலிபரப்பு அமைச்சகம், அகில இந்திய வானொலி மற்றும் தூர்தர்ஷனின் செய்தி பிரிவுகள், இந்திய பிரஸ் கிளப் உள்ளிட்ட அமைப்புகளின் உயர் அதிகாரிகள் திரு தாகூரின் மறைவிற்கு ஆழ்ந்த இரங்கலை தெரிவித்துக் கொண்டுள்ளனர்.
கடந்த ஏப்ரல் 18-ஆம் தேதி ரிஷிகேஷில் உள்ள எய்ம்ஸ் மருத்துவமனையில் கொரோனாவால் உயிரிழந்த உத்தரகாண்டின் கூடுதல் தலைமை இயக்குநர் திரு நாகேந்திர கௌசலையும் இந்திய தகவல் தொடர்பு அதிகாரிகள் நினைவுக் கூர்கிறார்கள்.
இரு அதிகாரிகளும் பொது சேவையில் தங்களது அர்ப்பணிப்பு மற்றும் தொழில் நிபுணத்துவத்திற்காக அனைவரது இதயங்களிலும் நீங்கா இடம் பிடிப்பார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1713934
-----
(Visitor Counter : 116
ரசாயனம் மற்றும் உரங்கள் அமைச்சகம்
ஹிமாச்சலப் பிரதேசத்தின் பிரக்பூரில் பிரதமரின் இந்திய மக்கள் மருந்தகத்தை திரு மன்சுக் மாண்டவியா திறந்து வைத்தார்
ஹிமாச்சலப் பிரதேசத்தின் கங்க்ராவில் உள்ள பிரக்பூரில் பிரதமரின் இந்திய மக்கள் மருந்தகத்தை ரசாயனம் மற்றும் உரங்கள் இணை அமைச்சர் திரு மன்சுக் மாண்டவியா காணொலி மூலம் இன்று திறந்து வைத்தார்
நிகழ்ச்சியில் பேசிய அவர், தரமான மருந்துகளை குறைவான விலையில் மக்களுக்கு கிடைக்க செய்யும் பிரதமரின் கனவை மக்கள் மருந்தகங்கள் நனவாக்கி உள்ளதாக கூறினார். இன்று திறக்கப்பட்டுள்ள மருந்தகம் உள்ளூர் மக்களுக்கு தரமான மருந்துகளை குறைவான விலையில் கிடைக்கச் செய்யும் என்று அவர் கூறினார்.
கொவிட்-19-ன் போது மக்கள் மருந்தகங்களின் பங்களிப்பு மிகவும் முக்கியமானது என்று கூறிய அவர், 7836 மக்கள் மருந்தகங்கள் இரவுப்பகலாக ஏழைகள் மற்றும் தேவையிருப்போருக்காக உழைப்பதாக கூறினார். தரமான மருந்துகளை குறைவான விலையில் விற்பதோடு, ரேஷன் பொருட்கள், உணவு மற்றும் இலவச மருந்துகளையும் பொது முடக்கத்தின் போது தேவையிருப்போருக்கு மக்கள் மருந்தகங்கள் வழங்கின என்று திரு மாண்டவியா கூறினார்.
2024 மார்ச்சுக்குள் பிரதமரின் இந்திய மக்கள் மருந்தகங்களில் எண்ணிக்கையை 10000 ஆக உயர்த்த அரசு இலக்கு நிர்ணயித்துள்ளதாக அவர் கூறினார். 2021 ஜூன் 11 வரை, 7836 என்று இவற்றின் எண்ணிக்கை அதிகரிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1727003